<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
തുംഗപ്രതാപമാർന്ന ശ്രീയേശുനായകനേ ! <br/>
ഞങ്ങൾക്കു നന്മ ചെയ്ത കാരുണ്യ വാരിധിയേ!<br/>
വണങ്ങിടുന്നടിയാർ തവ പദങ്ങളാശ്രയമേ<br/>
</li></ul>
<ol>
<li>
നിർമ്മലമായ രക്തം ശർമ്മദാ! നീ ചൊരിഞ്ഞു <br/>
കന്മഷം പോക്കി ദുഷ്ടകർമ്മഫലത്തിൽ നിന്നു<br/>
വിടുതൽ ചെയ്തതിനാൽ ഞങ്ങളടിവണങ്ങിടുന്നേ!<br/>
</li>
<li>
ഗത്തസമേനയെന്ന തോട്ടത്തിലെത്തി ഭവാൻ <br/>
രക്തം വിയർത്തധിക ദുഃഖമനുഭവിച്ച<br/>
ചരിതമോർത്തിടുമ്പോൾ മനമുരുകിടുന്നു പരാ!<br/>
</li>
<li>
ഹന്നാസു കയ്യാഫാവും ഹേരോദുമന്നു നിന്നെ <br/>
നിന്ദിച്ചു പീഡ ചെയ്തതെല്ലാം സഹിച്ചുവല്ലോ<br/>
മറുത്തതില്ല തെല്ലും റോമ ഗവർണ്ണർ മുമ്പിലും നീ<br/>
</li>
<li>
പേശിപ്പുലമ്പി ദുഷ്ടർ ക്രൂശിച്ചിടും പൊഴുതും <br/>
വാശിക്കധീനമായിത്തീർന്നില്ല നിൻഹൃദയം <br/>
വിമലകാന്തി ചേർന്നു മുഖം വിളങ്ങി ശാന്തിയാർന്നു<br/>
</li>
<li>
നിൻ സൗമ്യമാം സ്വഭാവം നന്നായ് പഠിച്ചടിയാർ <br/>
വൻ പ്രാതികൂല്യമദ്ധ്യേ മുമ്പോട്ടു യാത്ര ചെയ്‌വാൻ<br/>
തിരുമുഖ പ്രകാശം ഞങ്ങൾക്കരുൾക നീ സതതം<br/>
</li>
<li>
ലോകൈക സദ്ഗുരുവേ! സ്വർജീവനക്കരുവേ! <br/>
ദാസർക്കഭീഷ്ടമേകും മന്ദാരമാം തരുവേ!<br/>
തിരുവടി നിയതം ഞങ്ങൾക്കരുളണമഭയം<br/>
</li>
<li>
തത്വവിത്താം മുനിയേ! ദുഷ്ടലോകശനിയേ! <br/>
സത്യവേദധ്വനിയേ! ജീവാഗമക്കനിയേ! <br/>
കരുണയിൻ ധുനിയേ! ഞങ്ങൾ വരുന്നിതാ തനിയേ.  K.V.S<br/>
<br/>
</li>
</ol>

<br/>
<br/>
<br/>
<br/>
</body>
</html>
